Document ID: 32008R0668

KOMISSION ASETUS (EY) N:o 668/2008,
annettu 15 päivänä heinäkuuta 2008,
lennonvarmistuspalvelujen tarjoamista koskevista yhteisistä vaatimuksista annetun asetuksen (EY) N:o 2096/2005 liitteiden II-V muuttamisesta työmenetelmien ja toimintaohjeiden osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1), jäljempänä ’palveluntarjonta-asetus’, ja erityisesti sen 4 artiklan,
sekä katsoo seuraavaa:
(1)
Lennonvarmistuspalvelujen tarjoamista koskevista yhteisistä vaatimuksista annetun asetuksen (EY) N:o 2096/2005 (2) liitteissä II-V viitataan erinäisiin kansainvälisen siviili-ilmailun yleissopimuksen liitteisiin. Asetuksen (EY) N:o 2096/2005 antamisen jälkeen kansainvälinen siviili-ilmailujärjestö (ICAO) on tehnyt liitteisiin muutoksia valtioille osoitetuilla kirjeillään 2001/74 (10. elokuuta 2001), 2003/29 (28. maaliskuuta 2003), 2004/16 (26. maaliskuuta 2004), 2005/35 ja 2005/39 (24. maaliskuuta 2005), 2006/38 (24. maaliskuuta 2006), 2006/64 (18. elokuuta 2006) sekä 2007/11, 2007/13, 2007/19, 2007/20, 2007/23 ja 2007/24 (30. maaliskuuta 2007). Asetuksessa (EY) N:o 2096/2005 olevat viittaukset olisi päivitettävä jäsenvaltioiden kansainvälisoikeudellisten velvoitteiden täyttämiseksi ja yhdenmukaisuuden varmistamiseksi suhteessa kansainväliseen sääntelyjärjestelmään.
(2)
Sen vuoksi asetusta (EY) N:o 2096/2005 olisi muutettava.
(3)
Tässä asetuksessa säädetyt toimenpiteet ovat yhtenäisen ilmatilan komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2096/2005 seuraavasti:
1)
Korvataan liitteessä II oleva 4 kohta seuraavasti:
”4. TYÖMENETELMÄT JA TOIMINTAOHJEET
Ilmaliikennepalvelujen tarjoajan on kyettävä osoittamaan, että sen työmenetelmät ja toimintaohjeet ovat seuraavissa kansainvälisen siviili-ilmailun yleissopimuksen liitteissä esitettyjen vaatimusten mukaiset, sikäli kuin niitä sovelletaan kyseessä olevassa ilmatilassa tapahtuvaan ilmaliikennepalvelujen tarjontaan:
a)
Liite 2, Lentosäännöt (10. laitos, heinäkuu 2005; sisältää kaikki muutokset muutokseen 40 asti),
b)
Liite 10, Ilmailun televiestintä; 2. osa: Viestintämenettelyt (myös PANS-statuksen omaavat) (6. laitos, lokakuu 2001; sisältää muutokset muutokseen 82 asti),
c)
Liite 11, Ilmaliikennepalvelut (13. laitos, heinäkuu 2001; sisältää kaikki muutokset muutokseen 45 asti).”
2)
Korvataan liitteessä III oleva 2 kohta seuraavasti:
”2. TYÖMENETELMÄT JA TOIMINTAOHJEET
Sääpalvelujen tarjoajan on kyettävä osoittamaan, että sen työmenetelmät ja toimintaohjeet ovat seuraavissa kansainvälisen siviili-ilmailun yleissopimuksen liitteissä esitettyjen vaatimusten mukaiset, sikäli kuin niitä sovelletaan kyseisessä ilmatilassa tapahtuvaan sääpalvelujen tarjontaan:
a)
Liite 3, Kansainvälisen ilmailun sääpalvelu (16. laitos, heinäkuu 2007; sisältää kaikki muutokset muutokseen 74 asti),
b)
Liite 11, Ilmaliikennepalvelut (13. laitos, heinäkuu 2001; sisältää kaikki muutokset muutokseen 45 asti),
c)
Liite 14, Lentopaikat, seuraavina versioina:
i)
Osa I, Lentopaikkojen rakenne ja toiminta (4. laitos, heinäkuu 2004; sisältää kaikki muutokset muutokseen 9 asti),
ii)
Osa II, Helikopterikentät (2. laitos, heinäkuu 1995; sisältää kaikki muutokset muutokseen 3 asti).”
3)
Korvataan liitteessä IV oleva 2 kohta seuraavasti:
”2. TYÖMENETELMÄT JA TOIMINTAOHJEET
Ilmailutiedotuspalvelujen tarjoajan on kyettävä osoittamaan, että sen työmenetelmät ja toimintaohjeet ovat seuraavissa kansainvälisen siviili-ilmailun yleissopimuksen liitteissä esitettyjen vaatimusten mukaiset, sikäli kuin niitä sovelletaan kyseisessä ilmatilassa tapahtuvaan ilmailutiedotuspalvelujen tarjontaan:
a)
Liite 3, Kansainvälisen ilmailun sääpalvelu (16. laitos, heinäkuu 2007; sisältää kaikki muutokset muutokseen 74 asti),
b)
Liite 4, Ilmailukartat (10. laitos, heinäkuu 2001; sisältää kaikki muutokset muutokseen 54 asti),
c)
Liite 15, Ilmailutiedotuspalvelu (12. laitos, heinäkuu 2004; sisältää kaikki muutokset muutokseen 34 asti).”
4)
Korvataan liitteessä V oleva 3 kohta seuraavasti:
”3. TYÖMENETELMÄT JA TOIMINTAOHJEET
Viestintä-, suunnistus- tai valvontapalvelujen tarjoajan on kyettävä osoittamaan, että sen työmenetelmät ja toimintaohjeet ovat kansainvälisen siviili-ilmailun yleissopimuksen ilmailun viestiliikennettä käsittelevässä liitteessä 10 esitettyjen seuraavien vaatimusten mukaiset, sikäli kuin niitä sovelletaan kyseisessä ilmatilassa tapahtuvaan viestintä-, suunnistus- tai valvontapalvelujen tarjontaan:
a)
Osa I, Radionavigointilaitteet (6. laitos, heinäkuu 2006; sisältää kaikki muutokset muutokseen 82 asti),
b)
Osa II, Viestintämenettelyt (myös PANS-statuksen omaavat) (6. laitos, lokakuu 2001; sisältää kaikki muutokset muutokseen 82 asti),
c)
Osa III, Viestintäjärjestelmät (2. laitos, heinäkuu 2007; sisältää kaikki muutokset muutokseen 82 asti),
d)
Osa IV, Valvontatutka- ja törmäyksenestojärjestelmät (4. laitos, heinäkuu 2007; sisältää kaikki muutokset muutokseen 82 asti),
e)
Osa V, Ilmailun radiotaajuuksien käyttö (2. laitos, heinäkuu 2001; sisältää kaikki muutokset muutokseen 82 asti).”
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 2008.

Labels: 8
3
16